**Najdôležitejšie informácie v zbere údajov na účely normatívneho financovania ( EDUZBER) v roku 2024**

Pri zadávaní údajov odporúčame podrobne **preštudovať „Príručku“ a „Pokyny“,** ktoré slúžia ako manuál k elektronickému zberu a správnemu vypĺňaniu údajov v protokoloch. Do pozornosti dávame nasledovné informácie:

Od 1. 1. 2025 je navrhovaná zmena financovania MŠ – novela zákona č. 597/2003 Z. z. o financovaní ... MŠ všetkých zriaďovateľov budú financované zo ŠR. V tejto súvislosti boli na účely normatívneho financovania MŠ zapracované úpravy v EDUZBERe v roku 2024. Ďalšie zmeny v EDUZBERe boli urobené na základe Metodiky k prideľovaniu finančných prostriedkov na realizáciu podporných opatrení vo výchove a vzdelávaní na školský rok 2024/2025.

***Zmeny v EDUZBERe 2024***

1. Nový formulár pre kategóriu materských škôl – MS – na účely normatívneho financovania a prideľovania finančných prostriedkov na realizáciu podporných opatrení v MŠ.
2. Doplnenie nových položiek do formulárov kategórie SMS, SSS, SPOU a SOSP – počet žiakov so špeciálnymi výchovno-vzdelávacími potrebami skupiny zdravotných znevýhodnení 1 až 6 – na účely prideľovania finančných prostriedkov na realizáciu podporných opatrení.
3. Doplnenie nových položiek do formulárov kategórie stredných škôl GYM, KON, SOS1 – 15, SGZM, SM, SUP – počet žiakov zo SZP vrátane žiakov z rodín v hmotnej núdzi, z toho počet žiakov z rodín v hmotnej núdzi - na účely prideľovania finančných prostriedkov na realizáciu podporných opatrení.
4. Doplnenie novej položky do formulárov kategórie základných a stredných škôl – počet žiakov individuálne vzdelávaných – oslobodených od účasti v škole zo zdravotných dôvodov – na účely normatívneho financovania.
5. Doplnenie nových položiek do formulárov kategórie stredných škôl GYM, KON, SOS1 – 15, SOSSP, SPOU, SUP – počet účastníkov výchovy a vzdelávania vzatých do väzby alebo vo výkone trestu odňatia slobody v elokovanom pracovisku a počet účastníkov výchovy a vzdelávania vzatých do väzby alebo vo výkone trestu odňatia slobody individuálne vzdelávaných – na účely normatívneho financovania.
6. Doplnenie novej položky do formulárov kategórie základných škôl 2. stupeň a stredných škôl – očakávaný počet žiakov v dennej forme štúdia, ktorí sa zúčastnia kurzu pohybových aktivít v prírode v roku 2025 – z dôvodu navrhovanej zmeny metodiky prideľovania príspevku na kurz pohybových aktivít v prírode na rok 2025.
7. Doplnenie nových položiek do formuláru kategórie STRAV – potenciálni stravníci – všetci žiaci základných a stredných škôl pri RC v zriaďovateľskej pôsobnosti RÚŠS – na účely normatívneho financovania.
8. Doplnenie položky do číselníka zdravotných znevýhodnení pre žiaka chorého a zdravotne oslabeného ťažkého stupňa – na účely normatívneho financovania.

***Zadávanie údajov o striedavej starostlivosti:***

Od školského roku 2020/2021 je v ŠIS rozšírená možnosť v položke „striedavá starostlivosť“ výberu z hodnôt:

a.       Nie

b.       Áno (škola je pre dieťa/žiaka kmeňovou školou)

c.       Áno (škola nie je pre dieťa/žiaka kmeňovou školou)

***Kmeňová škola***

***Pre ZŠ/SŠ***:Je to škola, do ktorej bol žiak prijatý na vzdelávanie a táto škola vydáva  žiakovi  vysvedčenie. V tejto škole sa tento žiak započíta do celkového počtu žiakov školy pre financovanie.

***Pre MŠ***: Je to materská škola, do ktorej bolo dieťa prijaté. V tejto MŠ sa toto dieťa započíta do celkového počtu detí školy pre normatívne financovanie.

***Druhá škola****,* ***ktorá pre žiaka/dieťa nie je kmeňovou školou,*** je škola, ktorú žiak/dieťa navštevuje z dôvodu striedavej starostlivosti rodičov. Táto škola v prípade ZŠ/SŠ žiakovi nevydáva vysvedčenie. V tejto druhej škole sa následne tento žiak/dieťa nezapočíta do celkového počtu žiakov školy pre financovanie (nie je započítaný do kategórii EDUZBER, V3-01, V4-01).

***Zadávanie údajov za deti a žiakov z Ukrajiny:***

Údaje o deťoch a žiakoch v postavení žiadateľov o poskytnutie dočasného útočiska, alebo ktorým bolo poskytnuté dočasné útočisko na území Slovenskej republiky (z dôvodu vojenského konfliktu na Ukrajine), ktoré sa vzdelávajú v MŠ, základných školách, stredných školách a špeciálnych školách, zasielajú školy prostredníctvom svojich školských informačných systémov (aSc agenda, eŠkola) do Centrálneho registra.

Vzhľadom na to, že sa uvedené deti/žiaci nebudú financovať zo ŠR, ale z iných zdrojov, nepremietnu sa do počtu detí a žiakov, ktorí sú zbieraní prostredníctvom EDUZBERu.

Pre správne započítanie žiakov z Ukrajiny je potrebné, aby škola aktualizovala na začiatku školského roku pole „stav odídenca“ a štátnu príslušnosť (musí byť zadané Ukrajina, nesprávne Slovenská republika).

***Účastník výchovy a vzdelávania:***

Od školského roku 2022/2023 škola zadáva údaje o počte účastníkov výchovy a vzdelávania. Účastníkom výchovy a vzdelávania je fyzická osoba od 27 rokov veku, ktorá sa zúčastňuje výchovno-vzdelávacieho procesu a zároveň platí, že sa nevzdeláva v nadväzujúcej forme odborného vzdelávania a prípravy (nadstavbové, pomaturitné, skrátené štúdium).

Škola uvedie údaje o počte účastníkov výchovy a vzdelávania iba za 1., 2. a 3. ročník v samostatnom riadku.

***Príspevok na školu v prírode*** (kategórie ZS1, SZS) -v RISe sa vypĺňajú nasledovné údaje:

* očakávaný počet žiakov v dennej forme štúdia, ktorí sa v kalendárnom roku 2025 zúčastnia školy v prírode a na ktorých škola žiada príspevok. Údaj o počte žiakov kategórie ZS1 nesmie presiahnuť hodnotu väčšieho z čísiel 35 a 1,2 násobok priemerného počtu žiakov v dennej forme štúdia v ročníku na prvom stupni základnej školy v školskom roku 2024/2025 (uvedené platí iba v prípade, že škola má žiakov vo všetkých 4 ročníkoch prvého stupňa). Hodnoty 35 alebo 1,2 násobok priemerného počtu žiakov slúžia iba na kontrolu výpočtu maximálneho počtu žiakov. Údaj o počte žiakov kategórie SZS nesmie presiahnuť počet žiakov v dennej forme štúdia na prvom stupni v školskom roku 2024/2025. Škola však v RISe uvedie iba tých žiakov (očakávaný počet žiakov), o ktorých predpokladá, že sa skutočne zúčastnia školy v prírode.

***Upozorňujeme, že*** škola (ZS1, SZS) môže toho istého žiaka, ktorý sazúčastní školy v prírode, zadať v RISe iba jedenkrát počas jeho štúdia v príslušnom druhu školy. **Údaj o počte žiakov**, ktorí sa zúčastnia školy v prírode, je **potrebné odoslať** zo školských informačných systémov.

***Príspevok na kurz pohybových aktivít v prírode (kategórie ZS2 a SZS)***

* očakávaný počet žiakov v dennej forme štúdia, ktorí sa v kalendárnom roku 2025 zúčastnia kurzu pohybových aktivít v prírode a na ktorých škola žiada príspevok. Príspevok môže byť škole pridelený na plavecký výcvik alebo lyžiarsky výcvik alebo snowboardový výcvik alebo korčuliarsky výcvik alebo výcvik splavovania alebo cyklistický výcvik alebo výcvik turistiky alebo lezecký výcvik. Údaj o počte žiakov kategórie ZS2 nesmie presiahnuť priemerný počet žiakov v dennej forme štúdia v ročníku na druhom stupni základnej školy v školskom roku 2024/2025. Údaj o počte žiakov kategórie SZS nesmie presiahnuť počet žiakov v dennej forme štúdia na druhom stupni v školskom roku 2024/2025. Škola však uvedie iba tých žiakov (očakávaný počet žiakov), o ktorých predpokladá, že sa skutočne jedného z kurzov pohybových aktivít v prírode zúčastnia.

***Upozorňujeme, že*** škola (ZS2, SZS) môže toho istého žiaka, ktorý sazúčastní kurzu pohybových aktivít v prírode, zadať iba jedenkrát počas jeho štúdia v príslušnom druhu školy. Údaj o celkovom počte žiakov, ktorí sa zúčastnia kurzu pohybových aktivít v prírode, **škola vyplní manuálne**. Táto položka sa neodosiela zo školských informačných systémov. V celkovom počte sú zahrnutí všetci žiaci, na ktorých škola žiada o príspevok na niektorý z vymenovaných výcvikov.

***Z toho: Príspevok na lyžiarsky výcvik* (kategórie ZS2 a SZS)**

* z očakávaného počtu žiakov v dennej forme štúdia, ktorí sa v kalendárnom roku 2025 zúčastnia kurzu pohybových aktivít v prírode, škola uvedie očakávaný počet žiakov v dennej forme štúdia, ktorí sa v kalendárnom roku 2025 zúčastnia lyžiarskeho výcviku, snoubordingového výcviku alebo kombinovaného lyžiarskeho / snoubordingového výcviku („ďalej len lyžiarsky výcvik“) a na ktorých škola žiada príspevok. Údaj o počte žiakov kategórie ZS2 nesmie presiahnuť priemerný počet žiakov v dennej forme štúdia v ročníku na druhom stupni základnej školy v školskom roku 2024/2025. Údaj o počte žiakov kategórie SZS nesmie presiahnuť počet žiakov v dennej forme štúdia na druhom stupni v školskom roku 2024/2025. Škola však v RISe uvedie iba tých žiakov (očakávaný počet žiakov), o ktorých predpokladá, že sa skutočne zúčastnia lyžiarskeho výcviku. Škola uvádza počet žiakov z celkového počtu žiakov, ktorí sa v roku 2025 zúčastnia kurzu pohybových aktivít v prírode.

***Upozorňujeme, že*** škola (ZS2, SZS) môže toho istého žiaka, ktorý sazúčastní lyžiarskeho výcviku, zadať v RISe iba jedenkrát počas jeho štúdia v príslušnom druhu školy. **Údaj o počte žiakov**, ktorí sa zúčastnia lyžiarskeho výcviku, je **potrebné odoslať zo školských informačných systémov.**

***Príspevok na kurz pohybových aktivít v prírode* (kategórie GYM, SGYM, SM, KON, SOS1-SOS15, ŠUP, SSS, SOSSP, SPOU)**

* očakávaný počet žiakov v dennej forme štúdia, ktorí sa v kalendárnom roku 2025 zúčastnia kurzu pohybových aktivít v prírode a na ktorých škola žiada príspevok. Príspevok môže byť škole pridelený na plavecký kurz alebo lyžiarsky kurz alebo snowboardový kurz alebo korčuliarsky kurz alebo kurz splavovania alebo cyklistický kurz alebo kurz turistiky alebo lezecký kurz. Údaj o počte žiakov (pri stredných školách s osemročným vzdelávacím programom ide o údaj za 1. až 4. ročník; resp. 5. až 8. ročník) nesmie presiahnuť priemerný počet žiakov v dennej forme štúdia v ročníku na strednej škole v školskom roku 2024/2025. Škola však uvedie iba tých žiakov (očakávaný počet žiakov), o ktorých predpokladá, že sa skutočne jedného z kurzov pohybových aktivít v prírode zúčastnia.

***Upozorňujeme, že*** stredná škola (GYM, SGYM, KON) s osemročným vzdelávacím programom môže toho istého žiaka, ktorý sa zúčastní kurzu pohybových aktivít v prírode, zadať v RISe jedenkrát počas jeho štúdia v 1. až 4. ročníku a jedenkrát počas jeho štúdia v 5. až 8. ročníku. Všetky ostatné školy (SM, SOS1-SOS15, ŠUP, SSS, SOSSP, SPOU) môžu toho istého žiaka, ktorý sa zúčastní kurzu pohybových aktivít v prírode, zadať iba jedenkrát počas jeho štúdia v príslušnom druhu školy.

Údaj o celkovom počte žiakov, ktorí sa zúčastnia kurzu pohybových aktivít v prírode, **škola vyplní manuálne.** Táto položka sa neodosiela zo školských informačných systémov. V celkovom počte sú zahrnutí všetci žiaci, na ktorých škola žiada o príspevok na niektorý z vymenovaných kurzov.

***Z toho: Príspevok na lyžiarsky kurz* (kategórie GYM, SGYM, SM, KON, SOS1-SOS15, ŠUP, SSS, SOSSP, SPOU)**

* z očakávaného počtu žiakov v dennej forme štúdia, ktorí sa v kalendárnom roku 2025 zúčastnia kurzu pohybových aktivít v prírode, škola uvedie očakávaný počet žiakov v dennej forme štúdia, ktorí sa v kalendárnom roku 2025 zúčastnia lyžiarskeho kurzu, snoubordingového kurzu alebo kombinovaného lyžiarskeho / snoubordingového kurzu („ďalej len lyžiarsky kurz“) a na ktorých škola žiada príspevok. Údaj o počte žiakov (pri stredných školách s osemročným vzdelávacím programom ide o údaj za 1. až 4. ročník; resp. 5. až 8. ročník) nesmie presiahnuť priemerný počet žiakov v dennej forme štúdia v ročníku na strednej škole v školskom roku 2024/2025.Škola však v RISe uvedie iba tých žiakov (očakávaný počet žiakov), o ktorých predpokladá, že sa skutočne zúčastnia lyžiarskeho kurzu. Škola uvádza počet žiakov z celkového počtu žiakov, ktorí sa v roku 2025 zúčastnia kurzu pohybových aktivít v prírode.

***Upozorňujeme, že*** stredná škola (GYM, SGYM, KON) s osemročným vzdelávacím programom môže toho istého žiaka, ktorý sa zúčastní lyžiarskeho kurzu, zadať v RISe jedenkrát počas jeho štúdia v 1. až 4. ročníku a jedenkrát počas jeho štúdia v 5. až 8. ročníku. Všetky ostatné školy (SM, SOS1-SOS15, ŠUP, SSS, SOSSP, SPOU) môžu toho istého žiaka, ktorý sa zúčastní lyžiarskeho kurzu, zadať v RISe iba jedenkrát počas jeho štúdia v príslušnom druhu školy. **Údaj o počte žiakov**, ktorí sa zúčastnia lyžiarskeho kurzu, je **potrebné odoslať** **zo školských informačných systémov.**

**KATEGÓRIE ŠKȎL:**

***Základná škola (ZS1, ZS2):***

***Počet žiakov v úvodnom ročníku:***

V  nadväznosti na § 29 zákona č. 245/2008 Z. z. o výchove a vzdelávaní (školský zákon) môže základná škola od školského roka 2023/2024 zriadiť úvodný ročník. Škola uvádza údaje o počte žiakov s narušenou komunikačnou schopnosťou ľahkého stupňa alebo žiakov s vývinovými poruchami ľahkého stupňa, ktorí k 1. septembru dosiahli vek 6 rokov, ale nie je u nich predpoklad zvládnutia prvého ročníka základnej školy.

***Štátny vzdelávací program od 1.9.2024:***

Základné školy, ktoré vzdelávali podľa nového ŠVP už v školskom roku 2023/2024, zaznačia v šk. roku 2024/2025 odbor nového ŠVP žiakom v prvom a druhom ročníku. V druhom ročníku pokračujú žiaci, ktorí sa vzdelávali podľa nového ŠVP v minulom školskom roku.

Základné školy, ktoré začnú vzdelávať podľa nového ŠVP v školskom roku 2024/2025, vyznačia žiakom odbor nového ŠVP pre prvý ročník.

Škola v 1. ročníku nemôže kombinovať žiakov vzdelávaných podľa nového ŠVP a podľa štátneho vzdelávacieho programu (2015). Všetci žiaci v ročníku musia mať rovnaký odbor.

Akákoľvek škola, aj tá, ktorá to vopred nekomunikovala ministerstvu a/alebo NIVaM, môže začať vyučovať podľa nového ŠVP. V RIS bude na začiatku školského roku 2024/2025 preto pridelený nový odbor všetkým základným školám.

Nový odbor má kód 7921B11.

Odbor vzdelávania zaznačte na karte triedy a v kartách žiakov.

Ak nový odbor nevidíte v možnostiach výberu v karte triedy a na kartách žiakov, pridajte najskôr nový odbor v Pomocných zoznamoch/číselníkoch do zoznamu odborov pridelených škole.

***Špeciálna základná škola (SZS):***

***Počet žiakov v úvodnom ročníku:***

V  nadväznosti na § 29 zákona č. 245/2008 Z. z. o výchove a vzdelávaní (školský zákon) môže základná škola pre žiakov so všeobecným intelektovým nadaním od školského roka 2023/2024 zriadiť úvodný ročník. Škola uvádza údaje o počte žiakov so všeobecným intelektovým nadaním, ktorí dosiahli k 1. septembru vek 5 rokov alebo dosiahli vek 4 roky a je u nich predpoklad zvládnutia prvého ročníka základnej školy.

***Stredná športová škola - športové gymnáziu (SGYM):***

### Gymnáziá zaradené do siete škôl a ŠZ s názvom „športové gymnáziá“ sa stali od 1. januára 2019 strednými športovými školami.

### Údaje o počte žiakov denného štúdia sú uvádzané do samostatných riadkov podľa jednotlivých druhov športu, ktoré sú rozdelené do troch skupín.

Údaje o počte žiakov sú uvádzané do dvoch stĺpcov.

* *V prvom stĺpci* sa zadávajú *údaje o počte všetkých žiakov* školy.
* *V druhom stĺpci* z počtu žiakov uvedených v prvom stĺpci sú uvádzané údaje *o počte žiakov   1. až 4.* ročníka, ktorí boli prijatí nad rámec počtu žiakov určených samosprávnym krajom alebo nad rámec počtu žiakov po úprave MŠVVaM SR*.* Tento stĺpec sa netýka žiakov osemročných gymnázií.

***Stredná športová škola – športový manažment (SM)/ ostatné odbory vzdelávania:***

### Údaje o počte žiakov denného štúdia v študijných odboroch 7471 M športový manažment, 7475 M digitálne služby v športe a 7476 M spracovanie dát v športe, ktoré poskytujú úplné stredné odborné vzdelanie sú uvádzané podľa jednotlivých skupín športov, ktoré sú rozdelené do troch skupín.

### Údaje o počte žiakov, ktorí sa vzdelávajú v experimentálnom odbore 6343 M športový manažment, škola neuvádza do kategórie Stredná športová škola – športový manažment, ale do kategórie SOŠ1.

### Z dôvodu odstránenia nejednoznačnosti pri vypĺňaní údajov o počte žiakov vzdelávajúcich sa v odbore športový manažment (SOŠ 1) a údajov o počte žiakov odborov zaradených do kategórie Stredná športová škola – športový manažment (SM) sa upravuje názov kategórie Stredná športová škola – športový manažment /ostatné odbory vzdelávania.

Údaje o počte žiakov sú uvádzané do dvoch stĺpcov.

* *V prvom stĺpci* sa zadávajú *údaje o počte všetkých žiakov* školy.
* *V druhom stĺpci* formulára bude mať škola v každom riadku uvedený počet žiakov *v 1. až 4. ročníku* *nad rámec najvyššieho počtu žiakov* určených samosprávnym krajom alebo nad rámec počtu žiakov po úprave MŠVVaM SR.

***Stredné odborné školy a Školy umeleckého priemyslu (SOS01-SOS15):***

Údaje o počtoch žiakov strednej odbornej školy (SOS) sú vykazované podľa učebných a študijných odborov. Jednotlivé učebné a študijné odbory sú *len pre účely* financovania rozdelené do*15 kategórií.* Údaje o počte žiakov sú uvádzané do príslušnej kategórie, v ktorej sa nachádza ich príslušný študijný alebo učebný odbor. Súčet celkového počtu žiakov vo všetkých zadaných kategóriách je zhodný s celkovým počtom žiakov strednej odbornej školy. *Údaje o počte žiakov príslušnej kategórie (SOS01 – SOS15) sa rozpisujú do štyroch stĺpcov:*

* V prvom stĺpci sú zadané údaje o počte všetkých žiakov príslušnej kategórie (SOS01 – SOS15).
* *V druhom stĺpci* z počtu žiakov uvedených v prvom stĺpci sú uvádzané údaje *o počte žiakov 1. až 5.* ročníka, ktorí boli prijatí nad rámec počtu žiakov určených samosprávnym krajom alebo nad rámec počtu žiakov po úprave MŠVVaM SR. Podniková škola neuvádza do druhého stĺpca údaje o počte žiakov, ktorí sú nad rámec najvyššieho počtu žiakov určených samosprávnym krajom.
* V treťom stĺpci formulára príslušnej kategórie (SOS01 – SOS15) sú uvádzané údaje o počte žiakov v študijných odboroch a učebných odboroch, ktoré sú nad rozsah potrieb trhu práce z počtu žiakov uvedených v prvom stĺpci. Údaje sú zadávané za žiakov v ročníkoch (1. až 4.) v závislosti od toho, kedy bol konkrétny študijný odbor alebo učebný odbor zaradený do  „Zoznamu študijných odborov a učebných odborov, ktoré sú nad rozsah potrieb trhu práce“ (ďalej len „Zoznam nad rozsah“). Podrobnosti o študijných odboroch alebo učebných odboroch zaradených do „Zoznamu nad rozsah“ sú uvedené v tabuľkách č. 1 a v „Pokynoch“ za kategórie SOS 01-15.
* Vo štvrtom stĺpci formulára príslušnej kategórie (SOS01 – SOS15) sú uvádzané údaje o počte žiakov v študijných odboroch a učebných odboroch s nedostatočným počtom absolventov pre potreby trhu práce z počtu žiakov uvedených v prvom stĺpci. Údaje sú zadávané za žiakov v ročníkoch (1. až 4.) v závislosti od toho, kedy bol konkrétny študijný odbor alebo učebný odbor zaradený do „Zoznamu študijných odborov a učebných odborov s nedostatočným počtom absolventov pre potreby trhu práce“ (ďalej len „Zoznam s nedostatočným počtom“). Podrobnosti o študijných odboroch alebo učebných odboroch zaradených do „Zoznamu s nedostatočným počtom“ sú uvedené v tabuľkách č. 2 a v „Pokynoch“ za kategórie SOS 1-15.

***Škola umeleckého priemyslu*** *nezadáva údaje* *o počte žiakov* do formulárov kategórií SOS01 – SOS15, ale údaje *o počte žiakov 1. až 4. ročníka* v skupine odborov 86 Umenie a umeleckoremeselná tvorba III zadáva do formulára *ŠUP*.

***Aktívne a neaktívne učebné a študijné odbory:***

V predošlých zberoch boli študijné a učebné odbory evidované ako aktívne, resp. neaktívne, podľa toho či škola mala v danom odbore žiakov. V zbere prostredníctvom RISu sa táto funkcionalita zmenila.

Pre SOŠ sú vygenerované formuláre za všetky kategórie SOS01 – SOS15, v ktorých má zaradené študijné a učebné odbory v sieti škôl, bez ohľadu na to, či v danom odbore má žiakov alebo nie. Z uvedeného vyplýva, že škola bude musieť vstúpiť aj do kategórií SOŠ, v ktorých nemá žiakov a uložiť nulový formulár kategórie. Na protokole školy budú pre tlač zobrazené kvôli úspore miesta iba nenulové kategórie.

***Nižšie stredné vzdelanie:***

Program vzdelávania na získanie nižšieho stredného vzdelania, ktorý sa končí komisionálnou skúškou na získanie nižšieho stredného vzdelania, môže organizovať ibazákladná škola určená RÚŠS.

Žiak strednej odbornej školy získa nižšie stredné vzdelanie úspešným absolvovaním komisionálnej skúšky na získanie nižšieho stredného vzdelania v rámci vzdelávacieho programu nižšieho stredného odborného vzdelávania.

***Zariadenia poradenstva a prevencie:***

Zariadenia poradenstva a prevencie nebudú v EDUZBERe vypĺňať údaje, údaje pre účely financovania sa načítavajú zo systému EvuPP.

***Zadávanie individuálneho učebného plánu:***

Dochádza k spresneniu zadávania individuálneho učebného plánu. Formu osobitnú -nadväzujúcu „podľa individuálneho učebného plánu“ je možné zadať iba pri zadaní hodnoty „osobitná forma plnenia dochádzky“ v položke forma organizácie výchovy a vzdelávania.

Všetci žiaci podľa individuálneho učebného plánu sa budú započítavať vo výkazoch EDUZBER do riadku „počet ostatných žiakov“.

***Kvalifikačná štruktúra pedagogických zamestnancov:***

V zbere údajov prostredníctvom RISu sa pri kvalifikačnej štruktúre pedagogických zamestnancov zisťuje aj počet rokov započítanej praxe. **Upozorňujeme, že uvedené platí aj pre pedagogických zamestnancov MŠ.**

Po prihlásení sa na crinfo.iedu.sk má škola možnosť zobraziť si zoznam zamestnancov a údajov o nich, ktoré systém RIS eviduje. Tento zoznam nie je možné editovať. Na základe zoznamu sa vygeneruje kumulatívna tabuľka s údajmi o počte pedagogických zamestnancov (SZAM a **MSZAM**), v rovnakej štruktúre ako bola v minulých rokoch. Je potrebné, aby škola údaje v školskom informačnom systéme upravila tak, aby výsledná kumulatívna tabuľka s údajmi o počte pedagogických zamestnancov zodpovedala skutočnému prepočítanému počtu pedagogických zamestnancov podľa pokynov. **Upozorňujeme, že uvedené platí aj pre MŠ.**

Keďže **internáty** v zriaďovateľskej pôsobnosti RÚŠS neposielajú do RIS jednotkové údaje, je potrebné, aby zoznam pedagogických zamestnancov vyplnili na crinfo.iedu.sk ručne. Kumulatívna tabuľka s údajmi o počte pedagogických zamestnancov (INTZAM) sa im vygeneruje na základe ručne vyplneného zoznamu.

**Do prepočítaného počtu pedagogických zamestnancov príslušnej platovej triedy *sa nezadáva údaj o počte***:

* **pedagogických asistentov** (v prípade, ak nemajú dopĺňanie úväzku vyučovacou/ výchovnou činnosťou alebo činnosťou majstra odborného výcviku),
* **sociálnych pedagógov a sociálnych pracovníkov**,
* **školských digitálnych koordinátorov**,
* **školských špeciálnych pedagógov,**
* **odborných zamestnancov,**
* **pedagogických zamestnancov (učiteľ odbor. praxe, MOV), ktorí zabezpečujú praktické vyučovanie žiakov v *duálnom vzdelávaní* u zamestnávateľa, s ktorým má SOŠ uzatvorenú zmluvu o duálnom vzdelávaní.**

**Do pracovnej triedy dva** sa zaraďuje *pedagogický zamestnanec*, ktorý vykonáva pedagogickú činnosť v špeciálnej škole, špeciálnej triede alebo v školskom internáte v zriaďovateľskej pôsobnosti RÚŠS pre deti so zdravotným znevýhodnením.

Údaje o pedagogickom zamestnancovi, ktorý vykonáva priamu výchovnovzdelávaciu činnosť v bežnej aj v špeciálnej triede a nemá požadovanú kvalifikáciu pre vyučovanie v špeciálnej triede, sa zadávajú v závislosti od výšky úväzku v špeciálnej triede:

* ak pracovný úväzok pedagogického zamestnanca v špeciálnej triede je menej ako polovica, údaje o zamestnancovi sa zadávajú do pracovnej triedy jedna v príslušnej platovej triede,
* v prípade, že pracovný úväzok pedagogického zamestnanca v špeciálnej triede je *vyšší ako polovica,* údaje o zamestnancovi sa zadávajú do *pracovnej triedy dva* v príslušnej platovej triede ako kvalifikovanému za predpokladu, že uvedenému zamestnancovi plynie štvorročná lehota na začatie štúdia špeciálnej pedagogiky.

***Supervízor – pedagogický zamestnanec***

Rozhodnutím riaditeľa školy môže byť základný úväzok supervízora znížený. Supervízorov  na škole môže byť viac, úľava sa môže medzi nich rozložiť.

V súlade s listom ministra školstva zo dňa 1.7.2024, jeho odporúčaniami a v súvislosti s aktuálne pripravovanou novelou zákona č.138/2019 Z.z. o pedagogických zamestnancoch a odborných zamestnancoch a o zmene a doplnení niektorých zákonov, budú finančné prostriedky  poskytnuté pre tých supervízorov, ktorým sa reálne zníži vyučovacia povinnosť o 3 – 5 hodín a údaj bude zaznačený v zbere údajov k 15. 9. 2024 v RIS-e.

***Sociálny pracovník – odborný zamestnanec***

Kategória odborného zamestnanca „sociálny pracovník“ - nakoľko ide o odborného zamestnanca, základný úväzok sa neurčuje (určený pracovný čas zamestnávateľa). Rovnako sa nevypĺňa pôsobnosť a vyučovací proces. Zároveň platí, že uvedení odborní zamestnanci sa nezapočítavajú do protokolov Eduzber. Zamestnanci sa v aktualizačnej dávke zasielajú.

***Škola v zriaďovateľskej pôsobnosti súkromného zriaďovateľa***

bude zadávať v závislosti od toho, čipostupuje pri odmeňovaní pedagogických zamestnancov podľa zákona č. 553/2003 Z. z. o  odmeňovaní niektorých zamestnancov pri výkone práce vo verejnom záujme alebo postupuje pri odmeňovaní podľa kolektívnej zmluvy alebo vnútorného predpisu, v ktorých sú podmienky odmeňovania upravené podľa Zákonníka práce. Ak súkromná škola nepostupuje pri odmeňovaní pedagogických zamestnancov podľa zákona č. 553/2003 Z. z.

* + - * zadáva údaje o pedagogických zamestnancoch, ako je  platová trieda, podľa toho, do ktorej platovej triedy by bol zamestnanec v príslušnom kariérovom stupni zaradený, ak by sa postupovalo podľa zákona č. 553/2003 Z. z.,
* nevykazuje údaje o príplatkoch za profesijný rozvoj,
* nevykazuje údaje o započítaných rokoch praxe pedagogických zamestnancov.

***Materská škola*** uvedie údaje o prepočítanom počte pedagogických zamestnancov, **ktorí sa podieľajú na priamej výchovno-vzdelávacej činnosti,**  do kategórie *MŠZAM***.**

**Do prepočítaného počtu pedagogických zamestnancov príslušnej platovej triedy *sa nezadáva údaj* o počte pedagogických asistentov a odborných zamestnancov.**

***Školský internát v zriaďovateľskej pôsobnosti*  *RÚŠS v sídle kraja*** uvedie údaje o prepočítanom počte pedagogických zamestnancov, **ktorí sa podieľajú na priamej výchovno-vzdelávacej činnosti,** do kategórie *INTZAM*. V kategórii INTZAM sa nevykazujú odborní zamestnanci.